સરકારે આગામી 1 જુલાઇથી કરદાતાઓને તેમના આધાર કાર્ડને પાનકાર્ડ સાથે જોડવાનું અનિવાર્ય કર્યું છે . પાન નંબરને આધાર નંબર સાથે જોડવાની સમયસીમાને હવે ખાલી બે દિવસ જ બચ્યા છે . જો તમે આ બે દિવસની અંદર આ કામ ના કર્યું તો આવનારા સમયમાં તમારી મુશ્કેલીઓ વધી શકે છે . કેન્દ્ર સરકારે આધારને પાનકાર્ડ સાથે લિંક કરવા માટે નવા નિયમોને નોટિફાય કર્યા છે . સુપ્રીમ કોર્ટે દ્વારા મંગળવારે જે નિર્ણય લેવામાં આવ્યો છે તે પછી સરકારે આ મહત્વનું પગલું ભર્યું છે . ઉલ્લેખનીય છે કે આ પહેલા પણ સરકારે આધારને પાન સાથે લિંક કરવાને અનિવાર્ય કર્યું હતું . https : / / incometaxindiaefiling . gov . in / e - Filing / Services / LinkAadhaarHome . html તો જો તમે પણ આધાર અને પાન કાર્ડને લિંક કરવા માંગતા હોવ તો ઓનલાઇન નીચેની લિંક પર ક્લિક કરો . અને પૂછવામાં આવેલી તમામ જાણકારી યોગ્ય રીતે ભરીને તમે પાન કાર્ડ અને આધારને એકબીજાથી લિંક કરી શકો છો . ઉલ્લેખનીય છે કે દેશમાં પાનકાર્ડ ગ્રાહકોની સંખ્યા 25 કરોડ છે જ્યારે આધાર ગ્રાહકોની સંખ્યા પણ 111 કરોડ થઇ ચૂકી છે .